**НЕ СЪЖАЛЯВАЙ**

Когато с НИЩО си останал,

Че взела го е любовта…

И дните празни отминават,

А в мислите е самота…

Денят е нощ, нощта е ден

във виното удавяш свойта мъка!

Животът без мисъл, смисъл цел,

какво остава след една разлъка?

И няма вече шепот на листа,

сетивата ти улавят странен мирис,

далечен полъх, отшумели времена,

озадачено сриват се във твоя ирис.

Когато спуснеш бариерата

и хлопнеш тежката врата…

Когато здраво я заключиш –

за себе си и за света…

Защото някой те е лъгал –

или отново те предал.

Когато всичко си изгубил,

а всъщност себе си дори си дал…

Когато вяра си изгубил

като изплашено дете…

Каквото и да се е случило,

помни – това е за добре!

И вярвай ми! Не съжалявай

до болка празното сърце.

Тя винаги съдбата знае –

кого и как да събере.

Сега не бързай! Потъгувай!

И ако трябва поплачи!

След всяка буря идва слънце,

с прекрасни галещи лъчи.

Защото там в света безкраен,

една любов за теб бленува.

Недей да давиш мъката си в алкохол.

Рискувай! Любовта си струва!

**Първо място за поезия** – Ивет Йотова